# Fritz Lang

| Fritz Lang |
| --- |
| Fritz Lang (desno), 1929. |
| Biografske informacije |
| Rođenje | Friedrich Christian Anton Lang 5. decembra 1890. |
| Smrt | 2. augusta 1976. (dob: 85) |
| Supružnik | Lisa Rosenthal (1919.-1921.) Thea von Harbou (1922.-1933.) Lily Latté (1971.-1976.) |
| Profesionalne informacije |
| Zanimanje | redatelj |

Fritz Lang 1969.
**Fritz Lang** (Beč, Austro-Ugarska, 5. prosinca 1890. - Beverly Hills, SAD, 2. kolovoza 1976.), pravim imenom **Friedrich Anton Lang**, je bio slavni redatelj, jedan od najpoznatijih emigranata njemačkog ekspresionizma. Mnogi njegovi filmovi u priznati klasici.

## Mlade godine

Lang se rodio u Beču kao dijete Antona Langa, arhitekta i direktora građevinskog poduzeća, i Pauline Schlesinger. On je bio njihov drugi sin. Njegovi roditelji su bili katolici. Nakon završetka škole upisao se nakratko na tehnički studij, ali je kasnije studirao umjetnost. 1910. je otišao vidjeti svijet, putujući po Europi, Africi, Aziji i Tihom oceanu. Kada je izbio 1. svjetski rat unovačen je u vojsku te je ratovao na fronti Rusije i Rumunjske gdje je bio ranjen tri puta. Dok se oporavljao od šoka pisao je ideje za scenarije.

## Karijera

Fritz Lang sa suprugom Harbou 1924.
Nakon što se zaposlio u studiju **Ufa**, počeo je raditi kao redatelj u Njemačkoj, spajajuči popularne žanrove sa ekspresionizmom. Njegov prvi film je bio “**Halbblut**” iz 1919. 1920., sa 30 godina, je sreo svoju buduću suprugu i glumicu **Theu von Harbou**. Zajedno su napisali scenarije za filmove “Dr. Mabuse”, ep “Nibelunzi” te slavni ZF “Metropolis”, kao i njihov prvi zvučni film “M”, triler o lovu na serijskog ubojicu djece.

Navodno mu je 1933. Joseph Goebbels ponudio poziciju urednika studija Ufa, usprkos tome što je njegov film “Testament Dr. Mabusea” bio zabranjen u Njemačkoj zbog paralela glavnog negativca sa Hitlerom, a Lang je pristao da bi narednog dana napustio državu i pobjegao u Pariz. Njegova supruga je ostala u Njemačkoj jer je simpatizirala sa Nacistima. Lang je kasnije otišao u Hollywood, pridružio se studiju MGM te režirao hvaljenu krimi dramu „**Bijes**“ u kojoj je glumio Spencer Tracy. Naredne 21 godinu je snimio 21 film u SAD-u, podijelivši kritiku koja se nije mogla složiti oko toga je li njegovo ranije razdoblje jednako vrijedno kao i njegovo u Americi. 1963. je nastupio u filmu „**Prezir**“ kojeg je režirao Jean-Luc Godard – u priči je glumio samog sebe.

Često je nosio monokl, čime je razvio klišej o teškom njemačkom redatelju tijekom snimanja (makar neki ističu da je taj stereotip iznikao od Ericha von Stroheima). Umro je 1976. u svojoj 86. godini.

## Izabrana filmografija

* 1921. - Umorna smrt
* 1922. - Dr. Mabuse, igrač
* 1924. - Nibelunzi
* 1927. - Metropolis
* 1929. - Žena na mjesecu
* 1931. - M
* 1933. - Testament Dr. Mabusea
* 1936. - Zakon linča
* 1940. - Povratak Franka Jamesa
* 1944. - Ministarstvo straha
* 1944. - Žena u izlogu
* 1952. - Ranč prokletih
* 1953. - Velika vrućina
* 1956. - Dok grad spava
* 1959. - Tigar od Ešnapura

## Vanjske veze

* Imdb profil
* Intervju sa Langom Arhivirano 2007-09-27 na Wayback Machine-u
* Sense of Cinema
* Metropolis – prvi ZF film Arhivirano 2007-09-15 na Wayback Machine-u